Ysland besin weer oor EUBjarni Benediktsson. Foto: AP Photo/Frank Augstein Bjarni Benediktsson, voormalige minister van finansies en leier van Ysland se Onafhanklikheidsparty, sal die nuwe staatshoof van dié land wees nadat sy party, wat as regs bestempel word, ŉ koalisie gesluit het met twee ander partye. Benediktsson, wat besonder krities is teenoor die EU, sal 32 van die 63 setels in die parlement hê met die hulp van sy koalisievennote. Ysland het in 2009 aansoek gedoen om ŉ lid te word van die EU. Die gesprekke met die EU het drie jaar gelede tot ŉ einde gekom. Opnames verlede jaar het getoon dat die meeste mense in Ysland teen die toetrede tot die EU is. Benediktsson se naam is genoem in die Panama-dokumente en hy word verbind met miljoene se belastinggeld van Ysland wat in die buiteland versteek is.